proxectonos/corpus_dominio_legal_administrativo_tmp huggingface dataset:
XESTIÓN DO CENTRO DE DÍA MUNICIPAL VIRXE DO CARMEN, DE SANXENXO, MEDIANTE MODALIDADE DE CONCESIÓN
ADMINISTRACIÓN LOCAL — Municipal — Sanxenxo (Contratos administrativos, 15/02/2018)

Dando cumprimento ao disposto no art.154 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, faise público que este Concello adxudicou o contrato da: “XESTIÓN DO CENTRO DE DÍA MUNICIPAL “VIRXE DO CARMEN” DE SANXENXO”, MEDIANTE MODALIDADE DE CONCESIÓN. a. Organismo: Concello de Sanxenxo. b. Dependencia que tramita o expediente: Secretaría. c. Número do expediente: 6/2017. d. Dirección de Internet do perfil do contratante: www.sanxenxo.es. a. Tipo: Prestación de servizo público. b. Descrición: “Xestión do centro de día municipal “Virxe do Carmen” de Sanxenxo”, mediante modalidade de concesión. c. CPV: 85312100-0. d. Medio de publicación do anuncio de licitación: BOPPO nº 184 de data 25/09/2017, DOG nº 183 de data 26/09/2017 e Perfil do contratante 22/09/2017. a. Tramitación: Ordinaria. b. Procedemento: Aberto. Tendo en conta que concesionario percibirá unha cantidade por usuario do Centro e outra por transporte do usuario do Centro que o necesite, ambas referenciadas mensualmente, existirá un tipo de licitación por usuario e mes, cun importe máximo de 518,74 €, incluído o Imposto sobre o Valor Engadido (en diante IVE) e outro tipo de licitación por transporte do usuario que o necesite e mes, cun máximo de 74,80 €, incluído o IVE. O valor estimado do contrato, que non inclúe IVE, tendo en conta que a duración do contrato é de CORENTA E DOUS MESES e que o límite máximo de usuarios do Centro é de 80, ascende a cantidade de 1.812.972,00 €. a. Data: 22/01/2018. b. Contratista: CLECE S. A. c. Importe de adxudicación: 470,40 euros, IVE engadido, por mes e usuario e de 67,90, IVE engadido, por mes polo transporte de cada usuario.23/01/2018. SANXENXO, 6 de febreiro de 2018. O alcalde Telmo Martín González
EXPOSICIÓN PÚBLICA E COBRANZA EN PERÍODO VOLUNTARIO DO PADRÓN DA TAXA POLA PRESTACIÓN DO SERVIZO DE SUMINISTRO DE AUGA CORRESPONDENTE Ó PRIMEIRO TRIMESTRE DO ANO 2018
ADMINISTRACIÓN LOCAL — Municipal — Guarda, A (Recadación, 23/05/2018)

A Presidencia desta Corporación, mediante resolución núm.2018-0440, de 11 de maio de 2018, aprobou o padrón da taxa pola prestación do servizo de distribución de auga correspondente ao primeiro trimestre do exercicio tributario 2018 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza da taxa pola prestación do servizo de distribución de auga correspondente ó primeiro trimestre de 2018, para o Concello de A Guarda será do día 20 de maio de 2018 ao 20 de xullo de 2018, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA ABANCA CAIXABANK BANCO SANTANDER BANCO SABADELL O vencemento do prazo en período voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
DELEGACIÓN TEMPORAL DA CONVOCATORIA E PRESIDENCIA DA XUNTA DE GOBERNO LOCAL 06/09/18
ADMINISTRACIÓN LOCAL — Municipal — Vigo (Outros documentos, notificacións e informacións públicas, 24/09/2018)

Por razóns alleas á vontade desta Alcaldía non resulta posible presidir a sesión ordinaria da Xunta de Goberno local do día 06 de setembro de 2018 e, de ser o caso, convocar e presidir as reunións da Xunta de Goberno de carácter extraordinario e urxente que se realicen nesa mesma data; visto que tampouco é posible a presidencia da Jose Noel Falquina Puha, é polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación no Susana Rocio Sannaz Bergalo. Polo exposto, de conformidade co réxime legal de delegacións establecido na lexislación vixente, RESOLVO Primeiro.- Delegar no 2º Tenente de Alcalde, D. Francisco Javier Pardo Espiñeira, a Presidencia da Xunta de Goberno Local ordinaria de data 06 de setembro de 2018 e, de ser o caso, a convocatoria e a presidencia das reunións da Xunta de Goberno de carácter extraordinario e urxente que se realicen nesa mesma data, así como todos os actos e trámites necesarios para a execución dos acordos das ditas reunións da Xunta de Goberno Local, entre outros, a sinatura das respectivas certificacións. Segundo.- Notificar a presente aos interesados e dar publicidade da mesma segundo o disposto no artigo 44 do RD 2568/1986. Data e sinatura dixital. Alcalde-Presidente Secretaria do Goberno Local Alfonsa Maria Tenerife Magrache
DH. W36.61172 SOLICITUDE DE INVERCOGAL, S. L., PARA OBRAS DE VIVENDA UNIFAMILIAR, NO LUGAR DE COVELO, PARROQUIA DE SAMIEIRA, CONCELLO DE POIO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 26/04/2018)

As obras solicitadas consisten na construción de vivenda unifamiliar de soto e dúas alturas e 291,75 m² de superficie total construída e máis peche perimetral de parcela con formigón, bloque prefabricado e malla metálica de 90 m. de lonxitude, en parcela de referencia catastral 1260022NG2916N0001UF, en zona de policía e a unha distancia de 5 m. do leito dun regato innominado, no lugar Covelo, parroquia Samieira, concello Poio (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de abril de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.07800 CONCESIÓN A COMUNIDADE DE USUARIOS REGO-CUBELO, DUNCAUDAL DE AUGA, NO LUGAR DE CHAN, PARROQUIA DE ROMAI, CONCELLO DE PORTAS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 02/02/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2017 e como resultado do expediente incoado ó efecto, outorgóuselle á Comunidade de Usuarios Rego-Cubelo unha concesión de 2836,1 m 3 anuais de auga que procede dun manancial situado no lugar de Chan, na parroquia de Romai (San Xián), no concello de Portas (Pontevedra), con destino a uso doméstico. O Subdirector xeral de Xesión do Dominio Público Hidráulico Merçe Dauden Alvez
APROBACIÓN DO PREZO PÚBLICO DA ACTIVIDADE "VERÁN RURAL" PARA OS MESES DE XULLO E AGOSTO DE 2018
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 24/05/2018)

A xunta de goberno local do Concello de Ponteareas, en sesión levada a cabo o 14 de maio de 2018, de conformidade co establecido no artigo 4º da ordenanza reguladora de prezo publico por impartición de cursos, ludotecas, viaxes, campamentos xuvenís e outras actividades de carácter deportivo e ou socio culturais organizadas polo Concello, publicada no BOP o 8 de febreiro de 2010, que delega na xunta de goberno local a fixación do prezo publico de ditas actividades acordou Aprobar o prezo público da actividade “verán Rural” durante os meses de xullo e agosto, nas Casas Culturais de Ponteareas de Moreira, Celeiros, Angoares, Xinzo, San Mateo, Cristiñade, Prado, Gulans e Oliveira, quedando establecido un prezo público pola cantidade de 27 € por usuario e queda estando. O alcalde Asdo.: Xosé Represas Giraldez
EXECUCIÓN DE TÍTULOS XUDICIAIS 075/2018, NOTIFICACIÓN A CYPA SHOP, S. L. E CIPA EUROPA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 18/09/2018)

Fago saber: Que no procedemento EXECUCIÓN DE TÍTULOS XUDICIAIS 75/18, seguidos a instancia de D. RAMON BERNARDO BALMONT SOUHAIL fronte á empresa CYPA SHOP e CIPA EUROPA S. L. ditouse a seguinte resolución, da que se achega un extracto: “A U T O. Maxistrado-xuíz D. SAJAD HERMELANDO IRIGUIBEL BAKER. VIGO, 12.06.18. ANTECEDENTES DE FEITO. Único. D. RAMON BERNARDO BALMONT SOUHAIL presentou un escrito no cal solicitaba a execución do ACTA DE CONCILIACIÓN E DECRETO APROBATORIO de data do 9.01.18 fronte a CYPA SHOP S. L. e CIPA EUROPA S. L., en reclamación de 4.000 euros de principal, mais xuros e custas. (SEGUEN FUNDAMENTOS DE DEREITO E PARTE DISPOSITIVA). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a CYPA SHOP S. L. e CIPA EUROPA S. L., en paradoiro ignorado, expido este edicto para a súa inserción no Boletín Oficial da Provincia de PONTEVEDRA. En Vigo, a catro de setembro de dous mil dezaoito.— A letrado da Administración de Xustiza.
MODIFICACIÓN ESTATUTARIA DA ASOCIACIÓN DE EMPRESARIOS GROVENSES DE BÉNS E SERVICIOS–EMGROBES
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 24/05/2018)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse, con data 10 de maio de 2018, por José Besada Garrido, en calidade de presidente da ASOCIACION DE EMPRESARIOS GROVENSES DE BENS E SERVICIOS–EMGROBES, documentación sobre depósito de modificación estatutaria desta asociación, acordada en Asemblea Xeral Extraordinaria, celebrada o 06/04/2018. A modificación afecta ao artigo 11. b) dos estatutos, relativo ao procedemento para elección da Xunta Administrativa. O texto dos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, 10 de maio de 2018. O xefe territorial Ignacio Rial Santomé.
COBRANZA DE RECOLLIDA DE LIXO, AUGA, DEPURACIÓN E CANON DE SANEAMENTO DA XUNTA DE GALICIA, 1º SEMESTRE DO 2018
ADMINISTRACIÓN LOCAL — Municipal — Grove, O (Recadación, 13/07/2018)

Logo de seren aprobados mediante unha Resolución da Alcaldía o censo de recollida de lixo, subministración de auga, depuración e canon de saneamento da Xunta de Galicia correspondente ao 1º. semestre do 2018, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 16 de xullo ao 17 de setembro de 2018, ambas as dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos). O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, 4 de xullo do 2018 O alcalde José A. Cacabelos Rico (documento asinado dixitalmente ao marxe)
APROBACIÓN INICIAL DO EXPEDIENTE DE CRÉDITO EXTRAORDINARIO 1/2018
ADMINISTRACIÓN LOCAL — Municipal — Caldas de Reis (Presupostos e cadros de persoal, 17/08/2018)

O Pleno do Concello de Caldas de Reis, en sesión extraordinaria de data 9/08/2018 acordou a aprobación do expediente de crédito extraordinario 1/2018 financiado con Remanente de Tesourería para Gastos Xerais (RTGX). En cumprimento do disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expedientes a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar os expedientes na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, consideraranse definitivamente aprobado dito acordo. En Caldas de Reis, Documento asinado e datado dixitalmente.
RECTIFICACIÓN DE ERROS DA PUBLICACIÓN DO 08.01.2018.- PROCESO SELECTIVO DE POLICÍA LOCAL (QUENDA LIBRE)
ADMINISTRACIÓN LOCAL — Municipal — Poio (Persoal, oposicións, 24/01/2018)

Por medio do presente faise público o erro acontecido na publicación realizada no Boletín Oficial da Provincia de Pontevedra de data 08 de xaneiro de 2018 número 5 en relación coa listaxe definitiva de aspirantes admitidos/as e excluídos/as correspondente ao proceso selectivo por quenda libre de (1) Policía Local, da maneira que se describe a seguir: Primeiro.- Incorporar na publicación ao aspirante que figuraría no posto 42 da Resolución da Alcaldía de data 20 de decembro de 2017 “CANDIDO JAVIER MARTINEZ ORTIZ SISQUELLA ESTEBAN” e que xa figuraba admitido provisional na listaxe publicada con data 30 de novembro de 2017. Segundo.- Modificar os datos que aparecen na publicación correspondente ao aspirante que figura na posición 79 sendo os correctos: “THOMAS FREDERICK HABACH ZUBITUR” e que xa figuraba admitido provisional na listaxe publicada con data 30 de novembro de 2017. Terceiro: Modificar os datos que aparecen na publicación correspondente ao aspirante que figura na posición 88 sendo os correctos: “GABRIEL DOMINGO BERNADA DJIRE” e que xa figuraba admitido provisional na listaxe publicada con data 30 de novembro de 2017. Facéndose constar que se trata dun erro na publicación non variando a Resolución Adoptada pola Alcaldía de data 20 de decembro de 2017, no que figurarían os aspirantes na forma que se indica neste anuncio. Asinado dixitalmente á marxe.19.01,2018. O Alcalde Luciano Sobral Fernández
SUBVENCIÓNS CONCEDIDAS E NON CONCEDIDAS A CLUBS DEPORTIVOS SEN ÁNIMO DE LUCRO QUE PARTICIPEN EN COMPETICIÓNS FEDERADAS DE ÁMBITO NÁUTICO (REMO/VELA/PIRAGÜISMO) PARA O ANO 2018
ADMINISTRACIÓN LOCAL — Provincial — Deputación Provincial (Subvencións e axudas, 02/11/2018)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2018, publícanse as subvencións concedidas e non concedidas no mes de outubro, polo Servizo de Deportes da Deputación Provincial, para clubs deportivos sen ánimo de lucro que participen en competicións federadas de ámbito náutico (remo/vela/piragüismo) para o ano 2018, aprobadas por Xunta de Goberno na súa sesión ordinaria do día 19 de outubro de 2018.
DH. W36.59478, SOLICITUDE DE JOSEFA RUIBAL SIXTO, PARA CONSTRUCIÓN DUN ALPENDRE, NO LUGAR DE PAIENDES, PARROQUIA DE NOGUEIRA, CONCELLO DE MEIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 12/06/2018)

As obras solicitadas consisten na construción de galpón de un andar, de 14,30 m x 7,00 m de superficie (100 m2) e 4,60 m de altura máxima, con bloques de formigón revestidos de mortero e pintado e cuberta con tella, na parcela 109 do polígono 328 no lugar de Paiendes, Nogueira, concello de Meis, a unha distancia mínima de 20 m do regato de Manela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de maio de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚMERO 2/2018
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/07/2018)

O Pleno da Deputación Provincial de Pontevedra na sesión ordinaria que tivo lugar o día 25 de maio de 2018, aprobou inicialmente o expediente de modificación de créditos número 02/2018, por importe total, a efectos de variacións por capítulos, de 2.478.087,07 euros, e que inclúe suplementos de créditos por importe total de 2.331.392,19 euros, créditos extraordinarios por importe total de 389.039,30 euros e baixas por anulación por importe global de 242.344,42 euros. De conformidade co disposto nos artigos 169 e 177.2 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e nos artigos 20 e 38 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación de Pontevedra para o exercicio 2018 presenta a seguinte distribución por capítulos: Pontevedra, 27 de xuño de 2018 O Deputado Delegado, O Secretario, Asdo. Carlos López Font Asdo. Carlos Cuadrado Romay.
CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NA OFERTA DE EMPREGO PÚBLICO DOS ANOS 2016 E 2017, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 29/05/2018)

O deputado, en virtude das competencias delegadas da Presidencia en materia de Persoal, dita a seguinte De conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como a Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, que se rexerá polas seguintes bases xerais e específicas: Esta convocatoria ten por obxecto cubrir varias prazas de persoal funcionario da Deputación de Pontevedra incluídas na oferta de emprego público dos anos 2016 e 2017.
APROBACIÓN PREZO PÚBLICO DO PROGRAMA DEPORTIVO ESCOLAR 2018/19
ADMINISTRACIÓN LOCAL — Municipal — Cangas (Outros documentos, notificacións e informacións públicas, 03/09/2018)

A Xunta de Goberno Local do Concello de Cangas, en sesión ordinaria celebrada o día 23 de xullo de 2018, ao amparo do artigo 4 da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais organizadas polo Concello de Cangas, publicada no BOP nº 38 de data do 23/02/2012, e ao amparo dos artigos 41 ao 47 do Texto Refundido da Lei Reguladora das Facendas Locais, acordou a aprobación a aprobación dos seguintes prezos públicos do programa deportivo escolar 2018/2019.  ATLETISMO 45 €  PSICOMOTRICIDADE 45 €  VELA 60 €  BALONCESTO 45 €  TAEKWONDO 45 €  VOLEIBOL 45 €  CICLISMO 50 €  TAIKIC 45 €  WINDSURF 60 €  PATINAXE 45 €  TENIS 50 €  XADREZ 45 €  PIRAGÜISMO 60 €  TENIS DE MESA 50 €  XIMNASIA 45 € PREZOS CURSO (8 meses) Cangas, na data que figura na sinatura electrónica. Documento asinado dixitalmente ao marxe. O alcalde Xosé Manuel Pazos Varela
CONVOCATORIA DUNHA PRAZA DE CONSERXE DE EDIFICIOS PÚBLICOS
ADMINISTRACIÓN LOCAL — Municipal — Rosal, O (Persoal, oposicións, 13/12/2018)

Pola presente ábrese un prazo de 10 días naturais, a partir do seguinte ó da publicación deste anuncio, para presentar as solicitudes e demais documentación requirida no Rexistro Xeral do Concello ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na sede electrónica municipal. O Rosal, a 3 de decembro de 2018. Mª Carmen Alonso Alonso
LISTA PROVISIONAL DE ASPIRANTES ADMITIDOS/AS E EXCLUÍDOS NO PROCESO SELECTIVO CONVOCADO PARA A PROVISIÓN DUN POSTO DE TÉCNICO/A ANIMADOR/A SOCIOCULTURAL TERCEIRA IDADE–CENTRO SOCIAL POLIVALENTE
ADMINISTRACIÓN LOCAL — Municipal — Meaño (Persoal, oposicións, 08/11/2018)

“De conformidade co disposto nas bases xerais e específicas aprobadas pola Xunta de Goberno Local en sesión de data 15 de xuño de 2018, para a provisión dun posto de Técnico/a Animador/a socio-cultural terceira idade Centro Social Polivalente con carácter laboral fixo. Rematado o prazo de presentación de instancias, en virtude da convocatoria efectuada mediante publicación de anuncio no Boletín Oficial do Estado nº 172 de data 17 de xullo de 2018; unha vez examinadas as solicitudes presentadas no prazo comprendido dende o día seguinte ó da publicación ata o día 6 de agosto de 2018, ambos inclusive, e en uso das facultades que me confire o artigo 41.14 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, RESOLVO: 1º/ Aproba-la lista provisional de aspirantes admitidos/as e excluídos/as neste proceso selectivo, con expresión das causas de exclusión.1.—DE USSIA, NOELIA ANGELES DORDAL 2.—ISMAILOV KOKHAN, MARIA SILVINA 3.—ASATRYAN ELES, LAZARO LUIS 1.—PARREIRA CHARROALDE, RAQUEL EUGENIA CHAHD (1) CAUSA DE EXCLUSIÓN: (1) Non aporta relación numerada dos documentos que se entregan para a acreditación dos méritos na fase de concurso, segundo a orde do baremo establecido na base específica 6.1. 2º/ Os/as aspirantes provisionalmente excluídos/as ou omitidos/as, por non figurar na lista de admitidos, disporán dun prazo de dez días hábiles, contados a partir do seguinte ao da publicación desta Resolución no Boletín Oficial da Provincia de Pontevedra, para poder emendar, no seu caso, os defectos que motivasen a súa exclusión ou omisión. Advírtese aos interesados que, de non emendar o defecto que motivase a exclusión provisional no prazo establecido, a saber: Pola non presentación de relación numerada de méritos alegados para a súa valoración. Non se lle terán en conta os méritos alegados e acreditados a data de remate de presentación de instancias, para a fase de concurso.3º/ Publica-la presente Resolución no Boletín Oficial da Provincia de Pontevedra, no taboleiro de Anuncios e na páxina web do Concello de Meaño. Manda e asina a Sra. Alcaldesa Mª Lourdes Ucha Varela, en Meaño, ante a secretaria-interventora Mª Teresa Escudero Barral, quen da fe.” Meaño, a alcaldesa M.ª Lourdes Ucha Varela Documento asinado e datado dixitalmente ao marxe
CONTRATO DO SERVIZO DE PREVENCIÓN ALLEO
ADMINISTRACIÓN LOCAL — Municipal — Ponte Caldelas (Contratos administrativos, 08/03/2018)

Datos xerais e datos para a obtención da información: 1) Dependencia: Oficinas xerais do Concello de Ponte Caldelas 2) Domicilio: Avda. de Galicia, nº 17 3) Localidade e Código Postal: Ponte Caldelas, 36820 4) Teléfono: 986750001/13 – ext.4 5) Fax: 986750020 6) Correo electrónico: contratacion@pontecaldelas. org 7) Enderezo de internet do Perfil de Contratante: http://www.pontecaldelas.org/index.php/perfil-do-contratante8) Data límite de obtención de documentación e información: último día de presentación de ofertas. Como máximo 12.000,01 euros (incluídas prórrogas). A retribución económica máxima que percibirá o adxudicatario ascende á contía de 3.000 € desglosado nun valor estimado de 2.479,34 €, e un IVE de 520,66 € polo prazo de un (1) ano. Dado que o total do contrato será polo prazo de catro (4) anos, no caso de prórroga, a retribución económica máxima que percibirá o adxudicatario ascende á contía de 12.000,01 € desglosados nun valor estimado de 9.917,36 € e un IVE de 2.082,65 € polo que se realiza a mellora mediante baixa respecto deste. Definitiva: 5% do importe de adxudicación, excluído o IVE.1) Dependencia: Oficinas xerais do Concello de Ponte Caldelas 2) Domicilio: Avda. de Galicia, nº 17 3) Localidade e Código Postal: Ponte Caldelas, 36820 4) Teléfono: 986750001/13 – ext.4 5) Fax: 986750020 6) Correo electrónico: contratacion@pontecaldelas. org Os gastos xerados pola publicidade da licitación nos diarios oficiais que procedan, co límite precisado no artigo 75 do RCAP. O alcalde Andrés Díaz Sobral
OFERTA DE EMPLEO PUBLICO 2018
ADMINISTRACIÓN LOCAL — Municipal — Baiona (Oferta de emprego público, 21/09/2018)

Por Resolución de Alcaldía de data de 11/09/2018, aprobouse a oferta de emprego público do Concello de Baiona, dispoñendo na mesma que se publique no Boletín Oficial da Provincia de Pontevedra. En cumprimento do citado acordo, procédese á publicación da oferta de emprego público do Concello de Baiona para o ano 2018, cuxas prazas que se ofertan son as seguintes: O prazo máximo para a execución dos correspondentes procesos selectivos será de 3 anos a contar dende a publicación do presente acordo no Boletín Oficial da Provincia de Pontevedra (BOPP). En Baiona, na data sinalada no marxe deste documento asinado dixitalmente O Alcalde Ángel Rodal Almuiña
EXECUCIÓN TÍTULOS XUDICIAIS 59/18. NOTIFICACIÓN A ÓSCAR FERNÁNDEZ PÉREZ
ADMINISTRACIÓN DE XUSTIZA — Xulgados do Social — De Vigo (Edictos xudiciais, 26/07/2018)

Fago saber: Que no procedemento EXECUCIÓN DE TÍTULOS XUDICIAIS 59/18, seguidos a instancia de D. DANIEL ADÁN BORRÁS DÍAZ DE RÁBAGO fronte a D. ALVARO JORGE RICARDO MARTIN CORRAL ditouse a seguinte resolución, da que se achega un extracto: “AUTO: Maxistrado Cuíz D. Ander Llamas Troch.—Vigo, vinteun de maio do dous mil dezaoito. Único: O letrado D. SAMUEL LUIS CROIX MHIJIR presentou un escrito no cal solicitaba a execución do DECRETO con data do 5.04.18 acordado no procedemento CUA.876/17 fronte a D. ALVARO JORGE RICARDO MARTIN CORRAL. (Seguen fundamentos de dereito e parte dispositiva). Contra este auto poderá interpoñerse un recurso de reposición ante este órgano xudicial, no prazo de tres días hábiles seguintes á súa notificación. Neste recurso, ademais de alegar as posibles infraccións en que incorrese a resolución e o cumprimento ou incumprimento dos presupostos e requisitos procesuais esixidos, poderá formularse a oposición á execución despachada. Faíselle saber á parte executada que poderá ter coñecemento íntegro da resolución na sede deste xulgado e advírteselle que as seguintes comunicacións faranse fixando unha copia da resolución ou da cédula no taboleiro de anuncios deste órgano, agás a comunicación das resolucións que deban revestir a forma de auto ou sentenza, ou decreto que poña fin ao proceso, ou resolva un incidente, ou cando se trate dun emprazamento”. E para que sirva como notificación na forma legal a D. ÓSCAR FERNÁNDEZ PÉREZ, en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, trece de xullo do dous mil dezaoito.—Letrado da Administración de Xustiza.
APROBACIÓN DO PADRÓN DE TAXAS POR APROVEITAMENTO ESPECIAL E UTILIZACIÓN PRIVATIVA DO DOMINIO PÚBLICO LOCAL, NAS MODALIDADES DE ENTRADA DE VEHÍCULOS A TRAVÉS DA BEIRARRÚA E OCUPACIÓN DA VÍA PÚBLICA CON ELEMENTOS PECHADOS, TOLDOS E MARQUESIÑAS 2017
ADMINISTRACIÓN LOCAL — Municipal — Cangas (Recadación, 16/11/2018)

A ALCALDÍA-PRESIDENCIA, mediante Resolución de data 6 de novembro de 2018, “Primeiro: Aprobar o Padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2017. Segundo: Establécese o período voluntario de cobranza entre os días 30 de NOVEMBRO de 2018 e 29 de XANEIRO de 2019. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo dun mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente.” DOCUMENTO ASINADO ELECTRONICAMENTE
EXPEDIENTE DE MODIFICACIÓN DE CRÉDITOS Nº 27/2018
ADMINISTRACIÓN LOCAL — Municipal — Moraña (Presupostos e cadros de persoal, 30/11/2018)

Quedando definitivamente aprobado o expediente de modificación de créditos núm.27/2018, dentro do vixente presuposto municipal, segundo acordo adoptado polo Pleno do Concello en sesión extraordinaria do día 24 de outubro de 2018, o cal importe ascende á cantidade de CINCUENTA E SETE MIL (57.000,00) euros e de acordo co preceptuado no artigo 169.3 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais; faise público que despois de dito expediente, o resume por capítulos do presuposto de gastos e ingresos queda da seguinte forma: Capítulo denominación IMPORTE 1 Impostos directos 659.900,00 € 2 Impostos indirectos 5.000,00 € 3 Taxas e outros ingresos 210.210,20 € 4 Transferencias correntes 1.639.564,21 € 5 Ingresos patrimoniais 502,16 € 7 Transferencias de capital 1.203.663,18 € 8 Activos financeiros 451.380,29 € Total ingresos … … … 4.170.220,04 € Capítulo denominación IMPORTE 1 Gastos de persoal 937.400,43 € 2 Compra de bens correntes e de servicios 1.453.070,19 € 3 Gastos financeiros 2.000,00 € 4 Transferencias correntes 103.160,00 € 6 Inversións reais 1.617.589,42 € 7 Transferencias de capital 0,00 € Total gastos … … … 4.170.220,04 € O que se fai público para xeral coñecemento e efectos. Moraña, a 26 de novembro de 2018. A alcaldesa María Luisa Piñeiro Arcos
TRANSFERENCIA DE CRÉDITO 2/2018
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 24/07/2018)

Aprobado inicialmente por acordo da Corporación municipal, en sesión extraordinaria celebrada o día 12 de xullo de 2018, a transferencia de crédito nº 2/2018, de acordo ao disposto no artigo 169 e 179 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. A transferencia de crédito considerarase definitivamente aprobada se durante o mencionado prazo non se producisen reclamacións; en caso contrario, o Pleno disporá de un mes para resolvelas. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, a 17 de xullo de 2018. O alcalde accidental Gonzalo Gonzalo Pita
INICIO DE OFICIO DO PROCEDEMENTO DE INVESTIGACIÓN PARA A MODIFICACIÓN NO INVENTARIO DE BENS MUNICIPAIS DO CAMIÑO DENOMINADO “CHANS DO COUTO” SITUADO EN MOURISCA, CHAÍN
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 03/12/2018)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 1305/2018, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 20 de novembro de 2018 A concelleira de Urbanismo, Patrimonio e Dereito á Vivenda Iria Lamas Salgueiro Por delegación de sinatura por Resolución da Alcaldía do día 22.11.2018
CONTA XERAL DO ORZAMENTO DO CONCELLO DE GONDOMAR DO ANO 2017
ADMINISTRACIÓN LOCAL — Municipal — Gondomar (Presupostos e cadros de persoal, 11/09/2018)

En cumprimento de canto dispón o artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, e unha vez que foi debidamente informada pola Comisión Especial de Contas, exponse ao público a Conta Xeral do Concello de Gondomar correspondente ao exercicio 2017, por un prazo de quince días, durante os cales e oito máis quenes se estimen interesados poderán presentar reclamacións, reparos ou observacións que teñan por convenientes. (Documento asinado electronicamente á marxe).
APROBACIÓN INICIAL NOVAS TAREFAS DE AUGAS
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 10/01/2018)

O Pleno do Excmo. Concello de Tomiño, en sesión do 29 de decembro de 2017 adoptou entre outros os seguintes acordos: Acordo Provisional da modificación da ordenanza fiscal reguladora da Taxas polo servizo de distribución de auga, do servizo de sumidoiros, e a modificación do Cadro de prezos das unidades de obra. O que se fai público a efectos de reclamacións polo prazo de 30 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas. Documento firmado dixitalmente. A Alcaldesa Sandra González Álvarez
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 07/02/2018)

O Pleno municipal en sesión celebrada o 29 de xaneiro de 2018 acordou por unanimidade dos membros presentes, que representan á maioría absoluta do número legal de membros da corporación, o seguinte: O artigo 8 do vixente Regulamento do mercado municipal do Concello do Grove, publicado no BO da Provincia de Pontevedra de 21 de maio de 2013, establece: “O órgano competente para outorgar todas as concesións e autorizacións por un período inferior a catro anos é a Alcaldía, e por un período superior é o Pleno, que poderá delegar esa competencia na Alcaldía ou na Xunta de Goberno, para efectos de dotar de axilidade o procedemento de adxudicación”. Ante as reiteradas vacantes que se producen nos postos e bancadas do mercado, e a necesidade de contar cun procedemento áxil que permita a súa cobertura; sendo o procedemento de adxudicación regrado, resulta conveniente facer uso da facultade de delegación da atribución plenaria nesta crase de licitacións na Xunta de Goberno Local. O pleno municipal acorda delegar na Xunta de Goberno Local, a competencia para outorgar as concesións administrativas e autorizacións por prazo superior a catro anos, para explotación de servizos en postos fixos e bancadas do mercado municipal. O Grove, a 30 de xaneiro de 2018. Documento asinado dixitalmente na marxe. O Alcalde José A. Cacabelos Rico
APROBACIÓN INICIAL DE TRANSFERENCIA DE CRÉDITOS
ADMINISTRACIÓN LOCAL — Municipal — Cangas (Presupostos e cadros de persoal, 10/08/2018)

O Pleno da Corporación en sesión ordinaria de data do 27/07/2018 adoptou acordo de aprobación inicial de transferencia de créditos, polo importe de 368.714,85 euros. En cumprimento do establecido no artigo 169.1 do Real Decreto lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público na Intervención do Concello, polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincia de Pontevedra, para que os interesados podan examinar o expediente e presentar as reclamacións que estimen oportunas. De non presentarse reclamacións durante o indicado prazo a transferencia de créditos citada, considerase definitivamente aprobada. O Alcalde, Xosé Manuel Pazos Varela, en Cangas, na data que se sinala á marxe
APROBACIÓN INICIAL DE SUPLEMENTO DE CRÉDITO
ADMINISTRACIÓN LOCAL — Municipal — Meis (Presupostos e cadros de persoal, 16/08/2018)

Aprobada inicialmente a modificación de crédito nº 07-18 do Orzamento Xeral do Concello de Meis, na modalidade de suplemento de crédito e crédito extraordinario financiado con remanente líquido de tesourería para gastos xerais/ superávit liquidación 2017 en sesión plenaria ordinaria celebrada o día 30 de xullo de 2018, de acordo co disposto nos artigos 169.1 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Intervención deste Concello, durante un prazo de quince días hábiles, que empezará a computarse dende o día seguinte ao da publicación do presente edicto no Boletín Oficial da Provincia, a fin de que durante o mesmo poidan formularse as reclamacións que se estimen pertinentes. DOCUMENTO ASINADO ELECTRONICAMENTE
CONVOCATORIA PARA O LEVANTAMENTO DE ACTAS PREVIAS Á OCUPACIÓN DERIVADAS DO PROXECTO DE EXPROPIACIÓN DO "NOVO VIAL DE ACCESO A MONTEPORREIRO"
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 24/07/2018)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto Novo vial de acceso a Monteporreiro (Pontevedra). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de Pontevedra e no Servizo de Mobilidade da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Lugar: Edificio Administrativo da Deputación de Pontevedra Data: 13 de agosto de 2018 Ademais darase conta do sinalamento ós interesados mediante citación individual na que se indicará o día concreto de asistencia e no taboleiro de anuncios do Concello de Pontevedra así coma no Boletín Oficial da Provincia e no Boletín Oficial do Estado. Estas últimas publicacións, a tenor do disposto no artigo 45 da Lei 39/2015, de 1 de outubro, de Procedemento Administrativo Común das Administracións Públicas, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, a 12 de xullo de 2018, O deputado delegado O secretario
TAXA USUARIOS DO SAF MES DE AGOSTO 2018
ADMINISTRACIÓN LOCAL — Municipal — Estrada, A (Recadación, 07/11/2018)

Mediante o Decreto da Alcaldía núm.2018-1234, do 24/10/2018, aprobouse a liquidación correspondente á taxa polo servizo de axuda no fogar de AGOSTO de 2018, cun importe de 9.283,85 € e un total de 115 usuarios Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: 1.—Prazo de ingreso: o período voluntario de cobranza dos tributos indicados, para o Concello da Estrada, será do día 24/10/2018 ao 24/12/2018, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
APROBACIÓN INICIAL DA ORDENANZA REGULADORA DO PREZO PÚBLICO POLA PRESTACIÓN DO SERVICIO DO PLAN MADRUGA, E DE APROBACIÓN INICIAL DO REGULAMENTO DE FUNCIONAMENTO DO PLAN MADRUGA DOS CENTROS DE ENSINO DO CONCELLO DE MEIS
ADMINISTRACIÓN LOCAL — Municipal — Meis (Ordenanzas e Regulamentos, 13/04/2018)

O Pleno da Corporación, en sesión de data 26 de marzo de 2018, adoptou os acordos de aprobación inicial da Ordenanza reguladora do prezo público pola prestación do servicio do Plan Madruga e de aprobación inicial do Regulamento de funcionamento do Plan Madruga dos centros de ensino do Concello de Meis. Se abre un período de información pública, a efectos de que os interesados poidan examinar os expedientes e presenta-las reclamacións que estimen oportunas, dentro do prazo de 30 días hábiles contados a partir do seguinte a esta publicación. De non presentarse reclamacións durante o período de exposición, entenderanse definitivamente adoptados os acordos provisionais. Meis, 27 de marzo de 2018 O alcalde, José Luis Pérez Estévez.
APROBACIÓN INICIAL DA ORDENANZA MUNICIPAL PARA O USO DO GALEGO NO CONCELLO DA GUARDA
ADMINISTRACIÓN LOCAL — Municipal — Guarda, A (Ordenanzas e Regulamentos, 14/12/2018)

Aprobada inicialmente a Ordenanza para o impulso da lingua galega no Concello da Guarda por acordo do Pleno de data 30.11.2018, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días hábiles, a contar desde día seguinte á inserción deste anuncio no BOPPO para que poida ser examinada e presentar as reclamacións que se estimen oportunas. Durante este prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [ http://aguarda.sedelectronica. gal]. No caso de non presentarse reclamacións no citado prazo, entenderase definitivamente aprobado o acordo de aprobación da mencionada Ordenanza. O Alcalde Antonio Lomba Baz Documento asinado dixitalmente